দক্ষিণৰ চিনেমা (South Cinema)ৰ বিউটী কুইন সামান্থা ৰুথ প্ৰভু (Samantha Ruth Prabhu) শেহতীয়াকৈ তেওঁৰ বিবাহ বিচ্ছেদক লৈ বাতৰিৰ শিৰোনামলৈ আহিছিল। স্বামী নাগা চৈতন্যৰ (Naga Chaitanya) সৈতে বিবাহ বিচ্ছেদ হৈছিল। বিচ্ছেদৰ ২২ দিন পিছত সামান্থাই শান্তিৰ সন্ধানত চাৰ ধাম যাত্ৰাৰ বাবে উপস্থিত হৈছে, যাৰ কিছুমান ফটো তেওঁ ইনষ্টাগ্ৰাম একাউণ্টতো শ্বেয়াৰ কৰিছে। তেওঁ চাৰিওটা পৌৰাণিক স্থান ভ্ৰমণ কৰিছে আৰু বদ্ৰীনাথ মন্দিৰ দৰ্শনৰ সৈতে তেওঁৰ যাত্ৰা সমাপ্ত কৰিছে। ইয়াৰ মাজতে, তেওঁ এই ধৰ্মীয় ভ্ৰমণৰ আপডেট অনুৰাগীসকলৰ সৈতে শ্বেয়াৰ কৰিছে। অভিনেত্ৰীগৰাকীয়ে এটা টোকা লিখি নিজৰ অনুভূতি প্ৰকাশ কৰিছিল।
সামান্থাৰ চাৰ ধাম যাত্ৰাৰ ফটো ইনষ্টাগ্ৰামত শ্বেয়াৰ কৰা হৈছে য'ত তেওঁৰ বন্ধু শিলপী ৰেড্ডী (Shilpa Reddy)কো দেখা গৈছে। ছচিয়েল মিডিয়াত শ্বেয়াৰ কৰা এখন ফটোত, তেওঁলোক দুয়োকে এখন হেলিকপ্টাৰৰ ওচৰত থিয় হৈ পজ দি আছে।
ছবিখন শ্বেয়াৰ কৰাৰ লগতে, অভিনেত্ৰীগৰাকীয়ে তেওঁৰ অনুভূতি প্ৰকাশ কৰি এটা দীঘলীয়া টোকাও লিখিছিল। তেওঁ লিখিছিল, 'এটা চমৎকাৰ যাত্ৰা সমাপ্ত হৈছে। চাৰধাম যাত্রা, যমুনোত্ৰী, গংগোত্রী, কেদাৰনাথ আৰু বদ্ৰীনাথ।'
সামান্থাই নিজৰ অভিজ্ঞতাৰ বিষয়ে আৰু লিখিছিল, 'মই সদায় হিমালয়ৰ বিষয়ে ৰোমাঞ্চিত হৈ আহিছোঁ। মহাভাৰত পঢ়াৰ পৰাই হিমলয়লৈ অহাৰ সপোন মোৰ চকুত ভাহি আছিল।'
'এইয়া পৃথিৱীৰ স্বর্গ। ইয়াত সকলোবোৰ মই ভবাৰ দৰে অত্যন্ত শান্ত আৰু ঐশ্বৰিক আছিল। সত্য আৰু পৌৰাণিক কাহিনীৰ মাজৰ আকৰ্ষণীয় অনুভৱ। হিমালয়ৰ মোৰ হৃদয়ত সদায় এক সুকীয়া স্থান আছে আৰু এই অতি ৰোমাঞ্চকৰ অভিজ্ঞতাৰ সময়ত তুমি মোৰ সৈতে আছা।'
ইয়াৰ আগতেও সামান্থাই নিজৰ এই ভ্ৰমণৰ বিষয়ে কেইবাখনো ফটো ছচিয়েল মিডিয়াত শ্বেয়াৰ কৰিছিল। তেওঁ ভগৱান শিৱৰ বিশাল মূৰ্তিটোৰ সৈতে ফটোও শ্বেয়াৰ কৰিছিল।
চাৰধামৰ উপৰি অভিনেত্ৰীগৰাকীয়ে কেইবাটাও বিখ্যাত আশ্ৰম দৰ্শন কৰিছিল আৰু নিজৰ যাত্ৰাৰ অভিজ্ঞতা লাভ কৰিছিল। সামান্থাই ইয়াত সকলো পাইছিল, তেওঁ যি প্ৰত্যাশাৰে আহিছিল, শান্তি।
স্মৰ্তব্য যে সামান্থা আৰু নাগা চৈতন্যই (Samantha And Naga Chaitanya) অলপতে তেওঁলোকৰ সম্পৰ্কৰ সমাপ্তি ঘটাইছিল, যাৰ ২২ দিন পিছত সামান্থাই ঋষিকেশৰ পৰা ধৰ্মীয় যাত্ৰা আৰম্ভ কৰিছিল। (Image Credit- Instagram Samantha Ruth Prabhu /shilpareddy.official)
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
